Imtella' Settembru 25, 2020 - Aġġornata 25 Ta' Settembru, 2020 4:08pm Ritratti: Adrian J Mizzi Id-daħla lejn il-Birgu Waterfront kellha tingħalaq għal madwar siegħa minħabba s-sejba ta' basket suspettuż, li qanqal biża' li jista' jkun fih bomba. Ftit wara t-3.00 ta' waranofsinhar fuq il-post marru l-pulizija u membri tal-Forzi Armati mit-taqsima tal-isplussiv biex jinvestigaw il-kontenut ta' basket blu li kien ilu tul ta' ħin fuq il-bankina tal-moll fil-jott marina. Iż-żona ġiet evakwata u ħadd ma tħalla jgħaddi mit-triq tal-Waterfront sakemm kien aċċertat li m'hemmx periklu. TVM infurmat li raġel intlemaħ mill-kameras tas-sigurtà jgħaddi u jitlaq il-basket, waqt li baqa' sejjer, u kien dan li qajjem suspett. Il-basket jidher li kien fih tagħmir tad-dgħajjes u oġġetti oħra. Ritratti u filmat: Adrian J Mizzi